יהודה שערי

יהודה שַׁעַרי (שוֹיֶירמן) (8 בפברואר 1920 – 18 בספטמבר 1997) היה פוליטיקאי ועורך דין ישראלי, חבר הכנסת (1961–1977) ופעיל בזרם הציונות הליברלית.

ביוגרפיה
שערי נולד ב-1920 בשם יהודה שויירמן (Scheuermann) בעיר סירט שבצפון רומניה, בנם של לאה (לבית קליין) ויעקב שויירמן. היה פעיל בתנועת הנוער הציוני וחבר הנהגת התנועה ברומניה. שערי עלה לארץ ישראל בשנת 1941, והיה פעיל בתנועת העובד הציוני ובתנועת ההתיישבות העובדת. למד בבית הספר הגבוה למשפט ולכלכלה והוסמך כעורך דין. מאוחר יותר סיים גם תואר שני במדע המדינה באוניברסיטת תל אביב.

מ-1951 היה חבר הוועדה המרכזת של ההסתדרות מטעם המפלגה הפרוגרסיבית, ובשנים 1957-1961 עמד בראש המדור לפנסיה ובראש המחלקה המשפטית של ההסתדרות.

בשנת 1961 נבחר יהודה שערי לכנסת החמישית, מטעם המפלגה הליברלית. עם הצטרפות המפלגה הליברלית לגח"ל פרש עם חבריו והיה ממקימי המפלגה הליברלית העצמאית לישראל (ל"ע), מטעמה נבחר לכנסות ה-6, ה-7 וה-8, וכיהן כחבר הכנסת וכסגן שר הפיתוח וכסגן שר התיירות.

לקראת הבחירות לכנסת התשיעית בשנת 1977, שערי, כנציג הסיעה הרומנית, גיבש עסקה עם אברהם חסון נציג סיעת ההסתדרות וצבי ניר נציג סיעת הצעירים, על פיו הוא ייבחר במקום השני וחסון וניר יהיו במקומות השלישי והרביעי. אולם בהמשך החליף את חסון בנסים אליעד וחסון התייצב מולו בהתמודדות על המקום השני וניצח. שערי ניסה אז את כוחו בהתמודדות על המקום השלישי והפסיד לנסים אליעד. בשלב זה החליט שערי שלא להתמודד שוב ונותר מחוץ לרשימה. המפלגה זכתה בסופו של דבר למנדט אחד בלבד בבחירות.

קישורים חיצוניים

הערות שוליים

חברי כנסת מטעם ליברלים עצמאיים
חברי כנסת מטעם המפלגה הליברלית הישראלית
עולים במלחמת העולם השנייה
פעילים ציונים ביישוב
חברי העובד הציוני
יהודים מבוקובינה
פעילי ההסתדרות הכללית
פעילים ציונים ברומניה
חברי הכנסת החמישית
חברי הכנסת השישית
חברי הכנסת השביעית
חברי הכנסת השמינית
יו"ר חברת החשמל
בוגרי בית הספר הגבוה למשפט ולכלכלה
עורכי דין ישראלים
אישים הקבורים בבית הקברות ירקון
ישראלים שנולדו ב-1920
ישראלים שנפטרו ב-1997